Държавен вестник, бр. 10, 2018 г., стр. 53

БРОЙ  10	
Д Ъ Р Ж А В Е Н  В Е С Т Н И К 	
СТР.  53  
№
Име, презиме, фамилия за ФЛ/
наименование и ЕИК за ЮЛ
Размер на 
участието в 
капитала
2.
... %
3.
... %
(При необходимост се добавят допълнителни 
редове! За физическите лица не се попълва ЕГН!)
I. Какво трябва да знаете за допълнителното 
задължително пенсионно осигуряване в универ­
сален пенсионен фонд (УПФ)
Допълнителното задължително пенсионно 
осигуряване в УПФ е част от Втория стълб на 
пенсионната система в България. То се осъ­
ществява от частни пенсионноосигурителни 
дружества, които учредяват и управляват този 
вид фондове. Допълнителното задължително 
пенсионно осигуряване в УПФ не замества, а 
допълва държавното пенсионно осигуряване 
(Първи стълб), като целта е осигурените лица 
да получат освен „държавната“ пенсия и втора 
допълнителна пенсия. Всяко пенсионноосигу­
рително дружество (ПОД) може да управлява 
само по един УПФ.
В УПФ задължително се осигуряват лицата, 
родени след 31 декември 1959 г., ако са осигу­
рени във фонд „Пенсии“, съответно – във фонд 
„Пенсии за лицата по чл. 69“ на държавното 
обществено осигуряване, освен ако изберат да 
променят осигуряването си от УПФ в държавното 
обществено осигуряване. В УПФ се осигуряват 
и лицата, които изберат да възобновят осигуря­
ването си в такъв фонд, ако в предходен момент 
са упражнили посоченото право на промяна на 
осигуряването си.
Осигурителната вноска е месечна и възлиза 
на 5 % от осигурителния доход. Тя се разпределя 
между работодателя (2,8 %) и работника (2,2 %). 
Самоосигуряващите се лица и морските лица 
се осигуряват в УПФ изцяло за своя сметка. С 
размера на осигурителната вноска за допълни­
телно задължително пенсионно осигуряване в 
УПФ се намалява размерът на вноската за фонд 
„Пенсии“, съответно фонд „Пенсии за лицата по 
чл. 69“ на държавното обществено осигуряване 
(ДОО). Задължителните осигурителни вноски се 
събират от Националната агенция за приходите 
(НАП). Работодателите удържат от трудовото 
възнаграждение частта от осигурителната вноска, 
която е за сметка на работника, и заедно с частта, 
която е за сметка на работодателя, я превеждат 
на НАП. Впоследствие НАП превежда вноски­
те за допълнително задължително пенсионно 
осигуряване на съответния пенсионен фонд, в 
който е осигурено лицето.
Осигурителните вноски на всяко лице се 
натрупват по негова индивидуална партида във 
фонда. Съвкупността от средствата в партидите 
формира нетните активи на УПФ. ПОД упра­
влява активите на фонда, като ги инвестира в 
определени и ограничени от закона финансови 
инструменти, с цел средствата по партидите на 
осигурените лица да нарастват с дохода, реали­
зиран при инвестирането.
Осигуреният в УПФ има право на пожиз­
нена пенсия при навършване на възрастта му 
за пенсиониране от ДОО по чл. 68, ал. 1 КСО. 
Размерът на пожизнената пенсия, получавана от 
УПФ, се определя на основата на натрупаната в 
индивидуалната партида сума в съответствие с 
определените биометрични таблици и технически 
лихвен процент. Сумата по индивидуалната пар­
тида се формира от направените вноски и дохода 
от тяхното инвестиране, намалени с таксите и 
удръжките, предвидени в Кодекса за социално 
осигуряване (КСО) и в правилника на фонда.
Осигуряването в УПФ дава право и на едно­
кратно или разсрочено изплащане до 50 на сто 
от средствата, натрупани по индивидуалната 
партида, при трайно намалена работоспособност 
над 89,99 на сто. При смърт на осигурено в УПФ 
лице на преживелия го съпруг (съпруга), него­
вите низходящи и възходящи по права линия се 
изплаща еднократно или разсрочено натрупаната 
по индивидуалната му партида сума.
Надзорът върху ПОД се осъществява от Ко­
мисията за финансов надзор (КФН) и нейния 
заместник-председател, ръководещ управление 
„Осигурителен надзор“.
II. Какво трябва да знаете при първоначалния 
избор на УПФ
1. Как и кога трябва да се избере УПФ
Изборът на УПФ е личен и свободен и Вие 
не сте длъжни да се съобразявате с препоръките 
на трети лица, включително и с тези на Вашия 
работодател. При или по повод този избор 
пенсионноосигурителните дружества, техните 
акционери, осигурителни посредници или дру­
ги лица нямат право да Ви предоставят, да Ви 
предлагат или да Ви обещават под каквато и 
да е форма специални привилегии, подаръци, 
услуги или други облаги.
В 3-месечен срок от първоначалното възник­
ване на задължението Ви за осигуряване (напр. 
сключване на първи трудов договор, започване 
на дейност като самостоятелно заето лице и 
др.) Вие имате право да изберете УПФ, в който 
да постъпват осигурителните Ви вноски. За 
целта трябва да подадете заявление за участие 
в УПФ (заявление за участие) до дружеството, 
управляващо избрания от Вас фонд. В случай 
че не подадете заявление или го подадете след 
посочения срок, ще бъдете служебно разпределен 
на случаен принцип.
Необходимо е да имате предвид, че всяко 
лице, подлежащо на допълнително задължи­
телно пенсионно осигуряване в УПФ, може да 
се осигурява само в един фонд. Ако подадете 
повече от едно заявление за участие в два или 
повече УПФ, управлявани от различни ПОД, 
се счита, че не сте направили избор и също ще 
подлежите на служебно разпределение.
Изборът Ви за УПФ не води до автоматично 
избиране и на професионален пенсионен фонд 
(ППФ), ако имате задължение за осигуряване и 
в такъв вид фонд. В този случай е необходимо да 
подадете отделно заявление за участие в ППФ.
2. Къде и как се подава заявлението за участие 
и се сключва осигурителният договор
Заявлението за участие трябва да подадете 
в офис на дружеството, управляващо избрания 
от Вас УПФ, чрез осигурителен посредник на